קראוות בני חסאן

אחוזת הקבר דיר א-דרב
שרטוט של דיר א-דרב שהוכן בידי [[הקרן לחקר ארץ ישראל]]
קראוות בַּנִי חסַּאן (בערבית: قراوة بني حسّان) הוא כפר פלסטיני במחוז סלפית, כשלושים קילומטר דרום-מערבית משכם. לפי הלשכה הפלסטינית המרכזית לסטטיסטיקה גרו בו כ-4,612 תושבים בשנת 2016. שטח הכפר הוא כ-9,684 דונם, מתוכם כ-507 שטח בנוי.
== היסטוריה ==
לפי עדויות ארכאולוגיות אזור הכפר מיושב ברציפות החל מתקופת הברזל בארץ ישראל. ממזרח ומדרום לגרעין העתיק של הכפר נמצאים מספר מערות ואתרי קבורה שהיוו את הנקרופוליס של היישוב בעת העתיקה. ביניהם:
* דיר א-דרב (כתיב מדויק: دار الضرب; בערבית "המיטבעה") – ממוקמת על המדרון ממזרח למרכז הכפר. הקבר הגדול והמעוטר ביותר בנקרופוליס של קראוות בני חסאן. זהו מכלול קבר המורכב מחצר חצובה, ממבוא ומשלושה חדרי קבורה. אנשי הקרן לחקר ארץ ישראל ביקרו במקום בשנת 1875 סקרו ותיעדו את הקבר, וטענו שהוא מן היפים בכל ארץ ישראל. הקבר מוביל למבוא שעוטר בשתי אומנות ובשני עמודים שבראשון כותרות איוניות. מעל למבוא אפריז ארוך של 15 טריגליפים וביניהם 14 רוזטות. חדר המבוא מסותת כולו בסלע ומעוטר בתבליט של אבני בניין בעלות סיתות שוליים עדין. דרך פתח מרובע, שאפשר היה לסוגרו בגולל נכנסים אל שלושה חדרי קבורה, שבהם נחצבו כוכים לקבורה. הקבר מתוארך לסוף התקופה ההלניסטית בארץ ישראל ותחילת התקופה הרומית בארץ ישראל (המאה ה-1).
* קבר עמר אבן אל-עאץ (בערבית: مقام عمر بن العاص) – ממקום כ-300 מטר מצפון מזרח לדיר א-דרב, אחד ממספר קברים המזוהה כקברו של עמר אבן אל-עאץ, אחד מקבוצת הצחאבה, בני לווייתו של מוחמד והמוסלמים הראשונים. לאחר התאסלמותו הוא היה למפקד צבאי ולקח חלק פעיל וחשוב בהתפשטות האימפריה המוסלמית מחצי האי ערב בימי הנביא מוחמד וכיבוש הלבנט.

על גבעה שמצפון לכפר, יש אתר ארכאולוגי גדול בשם "ח'רבת פרדוס" (בערבית: خربة فردوس), שהיה מיושב בתקופה ההלניסטית ובתקופה הרומית–ביזנטית, השם הורדוס בערבית הוא פרדוס. אנשי הקרן לחקר ארץ ישראל מצאו בתוך הכפר מבנה מרשים שנקרא קלעת פרדוס, "על שמו של מלך שקברו נמצא בדרום הכפר". ואשר לקבר, הם מציינים שהאתר הנקרא "קבר אל-מלכ פרדוס", גל אבנים ארוך הקרוב לדיר א-דרב המופיע במפות של המרכז למיפוי ישראל בשם "קבר אל מלכּ בּירזֶון". האתר נפגע במסגרת בנייה פלסטינית.

===בתקופה העותמאנית===
ברשומות המס העות'מאני משנת 1596, מופיע הכפר עם 18 בתים בסנג'ק שכם. תושבי הכפר שילמו מס על גידולי חיטה, שעורה, זיתים, גפנים, עיזים ועל כוורת דבורים לייצור דבש.

בשנת 1870, ביקר חוקר ארץ ישראל ויקטור גרן בכפר, והעריך שגרו בו כ-300 תושבים, וכתב: 

===בתקופת המנדט הבריטי===
במפקד 1922 שנערך על ידי שלטונות המנדט הבריטי, הייתה בקראוות בני חסאן אוכלוסייה של 313 מוסלמים. המספר גדל במפקד 1931 ל-352 נפש, שהתגוררו ב-89 בתים.

בשנת 1945 האוכלוסייה בכפר הייתה 450 מוסלמים, ושטח הקרקע הכולל היה 9,685 דונם, שמתוכם הוקצו 105 למטעים וחקלאות שלחין, 2,820 לגידולי דגנים, ואילו 30 דונם סווגו כשטח בנוי.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות ב-1949, עבר משליטה בריטית לירדנית.

בשנת 1961, האוכלוסייה של קראוות בני חסאן הייתה 667 נפש.

===לאחר 1967===
בעקבות מלחמת ששת הימים ב-1967, קראוות בני חסאן עברה לשליטה ישראלית.

על פי הסכמי אוסלו הכפר מוגדר כשטח B. למורדות הכפר שוכן ערוץ אלמגור (בערבית "אל-מאג'ור") של נחל קנה. מצדו השני של הערוץ נמצא היישוב חוות יאיר.

ב-30 באפריל 2022 נתפסו בכפר שני מחבלים שביצעו פיגוע ירי בכניסה לאריאל בו רצחו אדם אחד.

ב-11 בפברואר 2023 הגיעו מתנחלים יהודים לכפר, התעמתו עם התושבים, ולפי דברי הפלסטינים ירו למוות באחד מתושבי הכפר. ב-10 במרץ 2023 סוכל ניסיון פיגוע של תושב הכפר במאחז הסמוך "דורות".<ref></ref>

==חינוך==
בקראוות בני חסאן ארבעה בתי ספר. בית ספר יסודי לבנים, בית ספר יסודי לבנות, בית ספר תיכון לבנות ובית ספר תיכון מעורב.
==תמונות==
{|
|-
|
ממוזער
 ||
מבט אל מרכז הכפר
 ||
מגדל שמירה עתיק בכפר
||
שומרה עתיקה במטע הזיתים של הכפר]]
||
|}

==ראו גם==
* כפר ברא

==קישורים חיצוניים==

<div class="mw-content-ltr">

*[http://www.palestineremembered.com/GeoPoints/Qarawat_Bani_Hasan_1479/index.html Welcome To Qarawat Bani Hasan]
*Survey of Western Palestine, Map 14: [http://www.iaa-archives.org.il/zoom/zoom.aspx?folder_id=93&type_id=6&id=8376 IAA], Wikimedia commons
*[http://vprofile.arij.org/salfit/pdfs/factsheet/Qarawat%20Bani%20Hassan.pdf Qarawat Bani Hassan Town (Fact Sheet)], המכון למחקר יישומי - ירושלים (ARIJ)
*[http://vprofile.arij.org/salfit/pdfs/vprofile/Qarawat.pdf Qarawat Bani Hassan Town Profile], ARIJ
*[http://vprofile.arij.org/salfit/images/english/Qarawat%20Bani%20Hassan_ap_en.jpg Qarawat Bani Hassan real photo], ARIJ
*[http://poica.org/2006/02/road-infrastructure-for-settlement-linkage-and-expansion/ Road Infrastructure for settlement linkage and expansion], 24, February, 2006, POICA
*[https://web.archive.org/web/20070528011732/http://www.poica.org/editor/case_studies/view.php?recordID=1045 House demolition warnings in Qarawat Bani Hassan – Qalqiliya] 11, April, 2007, POICA
*[https://web.archive.org/web/20110519032735/http://www.poica.org/editor/case_studies/view.php?recordID=1126 New House Demolitions Threats in Qarawat Bani Hassan village] 05, August, 2007, POICA
*[https://web.archive.org/web/20110519032752/http://www.poica.org/editor/case_studies/view.php?recordID=1141 A house demolished in Qarawet Bani Hassan village] 26, August, 2007, POICA
*[http://poica.org/2011/12/6-eviction-orders-in-qarawat-bani-hassan-salfit-governoarte/ 6 Eviction Orders in Qarawat bani Hassan- Salfit Governoarte], 13, December, 2011, POICA
*[http://www.ochaopt.org/documents/opt_villageprofile_iwps_qarawatbanihassan_april_2009.pdf Qarawat Bani Hassan Village Profile, 2009] 
*[https://web.archive.org/web/20120326112111/http://popularstruggle.org/category/tags/qarawat-bani-hassan Qarawat Bani Hassan]
*[http://palsolidarity.org/tag/qarrawat-bani-hassan/ Qarrawat Bani Hassan], ISM
*[http://palsolidarity.org/tag/qarawat-bani-hassan/ Qarawat Bani Hassan], ISM

</div>

==הערות שוליים==

קטגוריה:נפת סלפית
קטגוריה:השומרון: יישובים
קטגוריה:הרשות הפלסטינית: יישובים